**Sonată în vers**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lângă pat,

Noaptea își așterne

Corpul de vise,

Peste care calc cu sfială...

E întuneric

Și n-aș vrea să-ți trezesc amintirile...

Lângă tine,

Noaptea pare nenoapte

Iar ziua nici nu mai

Există,

Pierdută în largul ei

Ca o pasăre tristă...

Parcă merg și parcă nu...

Parcă zbor sau cad în bolta înstelată

Care mă poartă în poezia ei

Curmată...

Prăbușirea e mai aproape

Ca niciodată de înălțimi...

Iar eu nu mai sunt eu...

În părăsire,

îmi ascund lacrimile...

Lângă tine, aștept ziua.

Îți sărut pleoapele și îți ascult visele...

Totul este vis. Totul este nevroză.

Este perfecțiune și compromis,

Este noapte și zi,

Este tot ce mi-am dorit

și mi-ai promis...

Și te iubesc mai mult decât oricând...

Un delir obscur, râzând, plângând...